pythainlp/thai-wiki-dataset-v3 huggingface dataset:
แคทะพัลต์

แคทะพัลต์ (catapult) เป็นอุปกรณ์วิถีศาสตร์ที่ใช้ยิงวัตถุเป็นระยะทางไกล ๆ โดยไม่ต้องอาศัยอุปกรณ์ระเบิด โดยเฉพาะอย่างยิ่งเครื่องยนต์ล้อม (siege engine) ในยุคโบราณและยุคกลางหลายชนิด ในการใช้นับแต่โบราณกาล แคทะพัลต์ได้รับการพิสูจน์แล้วว่าเป็นกลไกที่ทรงประสิทธิภาพมากที่สุดอย่างหนึ่งในยามสงคราม ในสมัยใหม่ คำนี้ใช้กับอุปกรณ์ตั้งแต่อุปกรณ์มือถือ (เรียก "หนังสติ๊ก") ไปจนถึงกลไกสำหรับการปล่อยอากาศยานจากเรือ
แคทะพัลต์แรกสุดมีอายุอย่างน้อยถึงศตวรรษที่ 4 ก่อนคริสตกาลด้วยการประดิษฐ์แมนกะเนลในจีนโบราณ ซึ่งเป็นเทรบูเชตเสียดทานและแคทะพัลต์ชนิดหนึ่ง มีระบุว่าพระเจ้าอชาตศัตรูแห่งแคว้นมคธทรงใช้อาวุธดังกล่าวครั้งแรก ๆ ในการณรงค์ต่อพวกลิจฉวี แคทะพัลต์กรีกสมัยแรกถือกำเนิดขึ้นเมื่อราวศตวรรษที่ 1 ก่อนคริสตกาล
== อ้างอิง ==
อาวุธโพรเจกไทล์
ท่าช้อน

ท่าช้อน(spooning) คือท่วงท่าของกิจกรรมทางเพศและเทคนิคการโอบกอด ชื่อนี้มีต้นกำเนิดมาจากวิธีที่ช้อนสองคันจะถูกวางชิดติดกัน โดยอยู่ในตำแหน่งแนวตั้งกับถ้วยชาม ท่าช้อนเป็นท่วงท่าการร่วมเพศที่เป็นรูปแบบของท่วงท่าที่เข้าจากทางด้านหลัง นอกจากท่าอื่นๆอย่างท่าหมา ท่าช้อนนั้นได้ถูกเรียกว่าเป็นหนึ่งในสี่ท่วงท่าร่วมเพศที่เป็นพื้นฐาน
== อ้างอิง ==
ท่วงท่าเพศสัมพันธ์
เมแกน ราพิโน

เมแกน แอนนา ราพิโน (Megan Anna Rapinoe; ) เป็นนักฟุตบอลหญิงชาวอเมริกัน ซึ่งปัจจุบันเป็นกัปตันของสโมสรเรนในเนชันแนลวีเมนส์ซอกเกอร์ลีกของสหรัฐ โดยราพิโนเล่นในตำแหน่งกองกลางและปีก เธอมีส่วนสำคัญให้ทีมชาติสหรัฐชนะเลิศในการแข่งขันฟุตบอลโลกหญิงในปี 2015 และ 2019 เหรียญทองในการแข่งขันโอลิมปิกฤดูร้อน 2016ที่กรุงลอนดอน และรองชนะเลิศฟุตบอลโลกหญิง 2011 นับตั้งแต่ปี 2018 เธอดำรงตำแหน่งกัปตันทีมชาติสหรัฐร่วมกับคาร์ลี ลอยด์และอเล็กซ์ มอร์แกน
ราพิโนเป็นที่รู้จักในวงการฟุตบอลสากลว่าเป็นผู้เล่นที่มีลูกเล่นเหนือชั้น และการครอสบอลของเธอที่แม่นยำทำให้แอบบี วอมแบชทำประตูตีเสมอบราซิลได้ในนาทีที่ 122 ในรอบก่อนรองชนะเลิศก่อนที่จะชนะด้วยการดวลลูกโทษ นอกจากนี้เธอยังเป็นนักฟุตบอลคนแรก (จากทั้งสองเพศ) ที่ทำประตูได้จากการเตะมุมในการแข่งขันกีฬาโอลิมปิก
นอกเหนือจากวงการฟุตบอลแล้ว ราพิโนยังสนับสนุนองค์กรที่เกี่ยวข้องกับกลุ่มบุคคลที่มีความหลากหลายทางเพศหลายองค์กรในสหรัฐ รวมทั้ง Gay, Lesbian & Straight Education Network (GLSEN) และ Athlete Ally ในปี 2019 เธอร่วมก่อตั้งแบรนด์ไลฟ์สไตล์ที่เป็นกลางทางเพศ re-inc กันนักกีฬาคนอื่นๆได้แก่ Christen Press, Tobin Heath, และ Meghan Klingenberg.
ในปี 2020 ไทม์ให้ราพิโนเป็นหนึ่งใน 100 คนที่มีอิทธิพลมากที่สุดในโลก
== อ้างอิง ==
== แหล่งข้อมูลอื่น ==
U.S. Soccer player profile
Olympique Lyonnais player profile 
Chicago Red Stars player profile
Seattle Sounders Women player profile
นักฟุตบอลหญิงทีมชาติสหรัฐ
นักฟุตบอลหญิงชาวอเมริกัน
บุคคลจากรัฐแคลิฟอร์เนีย
นักฟุตบอลที่มีความหลากหลายทางเพศ
ผู้เล่นในฟุตบอลโลกหญิง 2019
ผู้เล่นในฟุตบอลโลกหญิง 2023
กองกลางฟุตบอล
ผู้เล่นในชุดชนะเลิศฟุตบอลโลกหญิง
นักกีฬาชาวอเมริกันที่มีความหลากหลายทางเพศ
หญิงรักร่วมเพศชาวอเมริกัน
เหตุไฟฟ้าดับในประเทศเวเนซุเอลา พ.ศ. 2562

เหตุไฟฟ้าดับทั่วประเทศเวเนซุเอลา (ซึ่งยังคงเกิดซ้ำ) เริ่มขึ้นในเดือนมีนาคม พ.ศ. 2562 รัฐบาลนิโกลัส มาดูโร ระบุว่าการขาดแคลนกระแสไฟฟ้าเกิดจากการก่อวินาศกรรมต่อระบบผลิตและจ่ายกระแสไฟฟ้าของประเทศ ในขณะที่ผู้เชี่ยวชาญและข้อมูลจากกอร์โปเอเลก (บรรษัทผลิตไฟฟ้าของรัฐ) ระบุว่าเกิดจากการขาดการบำรุงรักษา การทุจริตในพื้นที่ และการขาดความเชี่ยวชาญด้านเทคนิคซึ่งเป็นผลมาจากภาวะสมองไหลจากวิกฤตการณ์ผู้ย้ายถิ่นเวเนซุเอลา ตั้งแต่เดือนมีนาคมเป็นต้นมา ได้เกิดเหตุกระแสไฟฟ้าขัดข้องทั่วประเทศแล้วหลายครั้ง
เหตุไฟฟ้าดับเป็นวงกว้างครั้งแรกเกิดขึ้นเมื่อเวลา 16:56 น. ของวันที่ 7 มีนาคม พ.ศ. 2562 ตามเวลาท้องถิ่น (03:56 น. ของวันที่ 8 มีนาคม ตามเวลาในไทย) กินเวลาจนถึงวันที่ 14 มีนาคม เมื่อกระแสไฟฟ้ากลับเข้าสู่ระบบในพื้นที่ส่วนใหญ่ของประเทศ นับว่าเป็นเหตุไฟฟ้าดับครั้งใหญ่ที่สุดในประวัติศาสตร์เวเนซุเอลา โดยส่งผลกระทบต่อภาคการผลิตไฟฟ้าในเกือบทุกรัฐของประเทศ เช่นเดียวกับในรัฐโรไรมาของบราซิลซึ่งอยู่ติดกัน ก่อให้เกิดปัญหาร้ายแรงในโรงพยาบาลและคลินิก อุตสาหกรรม การขนส่ง และการประปา และส่งผลให้มีผู้เสียชีวิตอย่างน้อย 43 คน ในวันที่ 12 มีนาคม พื้นที่บางส่วนของประเทศเริ่มกลับมามีไฟฟ้าใช้ แต่กรุงการากัสยังคงมีไฟฟ้าใช้เพียงบางส่วน และภาคตะวันตกแถบชายแดนโคลอมเบียยังตกอยู่ในความมืด กระแสไฟฟ้าในบางพื้นที่ยังคงขัดข้องต่ออีกหลายวันหลังจากวันที่ 14 มีนาคม
ประมาณ 14–16 รัฐ จาก 24 รัฐและเขตเมืองหลวงของเวเนซุเอลาตกอยู่ในความมืดอีกครั้งตั้งแต่วันที่ 25 มีนาคม ต่อเนื่องไปจนถึงวันที่ 28 มีนาคม มีผู้ป่วยเสียชีวิตอย่างน้อยสี่คนเนื่องจากโรงพยาบาลขาดไฟฟ้าใช้เป็นเวลาสามวัน ไฟฟ้าดับอีกครั้งในช่วงเย็นของวันที่ 29 มีนาคม ตามมาด้วยเหตุไฟฟ้าดับอีกครั้งในอีก 24 ชั่วโมงถัดมา ตลอดเดือนมีนาคม เวเนซุเอลาประสบปัญหาไฟฟ้าดับรวมเป็นเวลาอย่างน้อย 10 วัน
ปัญหากระแสไฟฟ้าขัดข้องที่ยืดเยื้อทำให้วิกฤตการณ์ในเวเนซุเอลาเลวร้ายลงอีก และ "ซ้ำเติมความยากลำบากของชาวเวเนซุเอลา โดยตัดขาดน้ำประปาและทำให้โรงพยาบาลและสนามบินตกอยู่ในความมืดมิด" ในวันที่ 31 มีนาคม มาดูโรประกาศแผนปันส่วนกระแสไฟฟ้าเป็นเวลา 30 วัน ส่วนฮวน กวยโด ประกาศว่าญี่ปุ่นพร้อมที่จะลงทุนในเวเนซุเอลาเพื่อช่วยแก้ปัญหากระแสไฟฟ้าขัดข้อง
เหตุไฟฟ้าดับครั้งใหญ่ในเวเนซุเอลาเกิดขึ้นอีกครั้งในช่วงเย็นของวันที่ 22 กรกฎาคม โดยส่งผลกระทบถึง 19 รัฐ เน็ตบล็อกส์ (องค์การนอกภาครัฐ) ชี้ว่าเหลือเพียงร้อยละ 6 ของระบบโทรคมนาคมของประเทศที่ยังคงทำงานอยู่ รายการถ่ายทอดทางโทรทัศน์ของรัฐ (ซึ่งตามปกติไม่เคยหยุด) งดออกอากาศชั่วคราว การขนส่งทางรถไฟใต้ดินได้รับผลกระทบในช่วงเวลาเร่งด่วนเช่นกัน ทางการสั่งหยุดงานและหยุดเรียนในวันรุ่งขี้น ฝ่ายบริหารของมาดูโรกล่าวย้ำข้อกล่าวหาที่ว่า "การโจมตีทางแม่เหล็กไฟฟ้า" เป็นตัวการทำให้ไฟฟ้าดับ กระแสไฟฟ้ากลับเข้าสู่ระบบในกรุงการากัสในวันต่อมา
== อ้างอิง ==
เหตุไฟฟ้าดับ
ประเทศเวเนซุเอลาใน พ.ศ. 2562
วิกฤตการณ์ในประเทศเวเนซุเอลา
ภัยพิบัติในประเทศเวเนซุเอลา
พลังงานในประเทศเวเนซุเอลา
ยูอะ มิกามิ

โมโมนะ คิโต (鬼頭桃菜; Momona Kitō) (16 สิงหาคม ค.ศ. 1993 – ) เป็นที่รู้จักในนาม ยูอะ มิกามิ (三上悠亜; Yua Mikami) เธอเป็นอดีตนักแสดงเอวีและไอดอลญี่ปุ่น เธอได้รับการเปิดตัวในฐานะสมาชิกของกลุ่มไอดอลเอสเคอีโฟร์ตีเอตใน ค.ศ. 2009 ก่อนออกจากวงใน ค.ศ. 2014 เธอเข้าสู่วงการบันเทิงสำหรับผู้ใหญ่ใน ค.ศ. 2015 ภายใต้สังกัดมูเตกิ และกลายเป็นหนึ่งในเอวีไอดอลร่วมสมัยที่ได้รับความนิยมและขายดีมากที่สุด โดยได้รับรางวัลจำนวนมากในแนวนี้ ปัจจุบัน มิกามิกำลังแสดงภายใต้เครื่องหมายบริษัทเอสนัมเบอร์วันสไตล์ และเคยแสดงในภาพยนตร์สำหรับผู้ใหญ่มากกว่า 200 เรื่อง (รวมถึงผลงานรวม และผลงานเอวีแบบวีอาร์)
นอกเหนือจากการแสดงในภาพยนตร์สำหรับผู้ใหญ่แล้ว มิกามิยังทำงานเป็นนักร้องและไอดอล ซึ่งเธอเป็นสมาชิกของกลุ่มไอดอลเอบิซุมัสแคตส์ตั้งแต่ ค.ศ. 2015 และฮันนีป็อปคอร์นตั้งแต่ ค.ศ. 2018 นอกจากนี้ เธอยังปรากฏตัวในวิดีโอเกม เดอะซองออฟไลฟ์ และยากูซ่าคิวามิ 2
เมื่ออวันที่ 13 มีนาคม ค.ศ. 2023 มิกามิประกาศยุติแสดงภาพยนต์เอวีอย่างเป็นทางการ เนื่องจากอายุของเธอจะใกล้อายุ 30 ปี ในปีนี้ ผ่านวิดีโอ ยูทูบ ของเธอ
== อาชีพ ==
=== ค.ศ. 2006–2014: ชีวิตตอนต้นและการเปิดตัวไอดอลแบบดั้งเดิม ===
มิกามิมีชื่อแรกเกิดคือโมโมนะ คิโต เมื่อวันที่ 16 สิงหาคม ค.ศ. 1993 ที่นาโงยะ ครั้นเมื่ออายุได้ 13 ปี มิกามิได้รับการออดิชันเป็นรุ่นที่ 8 ของมอร์นิงมูซูเมะใน ค.ศ. 2006 แต่ถูกคัดออกในรอบแรก ส่วนในเดือนมีนาคม ค.ศ. 2009 เธอได้รับการเปิดตัวในฐานะสมาชิกรุ่นที่สองของกลุ่มไอดอลเอสเคอีโฟร์ตีเอตในทีมอี อาชีพของเธอในเอสเคอีโฟร์ตีเอตได้พบกับความล้มเหลวจำนวนมาก รวมถึงการเลื่อนขั้นเป็นเค็นชูเซ (เด็กฝึก) ในเดือนธันวาคม ค.ศ. 2010 ตลอดจนเรื่องอื้อฉาวเรื่องการดื่ม/การออกเดตของผู้ที่ยังไม่บรรลุนิติภาวะที่ปะทุขึ้นในเดือนกรกฎาคม ค.ศ. 2013 ครั้นเมื่อวันที่ 16 มีนาคม ค.ศ. 2014 เธอประกาศจบการศึกษาจากกลุ่มและการแสดงครั้งสุดท้ายของเธอร่วมกับกลุ่มคือวันที่ 9 เมษายน ค.ศ. 2014 ในระหว่างดำรงตำแหน่ง เธอปรากฏตัวในซิงเกิลบีไซด์แปดเพลงร่วมกับเอสเคอี รวมถึงการปรากฏตัวในซิงเกิลบีไซด์ของวงพี่สาวอย่างเอเคบีโฟร์ตีเอตในเพลง "อาโนะฮิโนะฟูริน"
== ชีวิตส่วนตัว ==
ในเดือนกรกฎาคม ค.ศ. 2013 ขณะที่เธอเป็นสมาชิกของเอสเคอีโฟร์ตีเอต นิตยสารข่าวชูกังบุนชุงได้ตีพิมพ์ภาพการจูบของเธอกับยูยะ เทโงชิ ขณะที่ถูกกล่าวหาว่าเมา และพักค้างคืนที่บ้านของเขาในเดือนพฤษภาคม ค.ศ. 2013 ซึ่งให้เกิดความโกลาหล เนื่องจากมิกามิถูกบรรยายที่ทำให้เห็นภาพด้วยแอลกอฮอล์ และอายุต่ำกว่าเกณฑ์ในการดื่มตามกฎหมายในขณะนั้น
== รางวัลที่ได้รับ ==
เมื่อวันที่ 7 พฤษภาคม ค.ศ. 2016 เธอได้รับรางวัลนักแสดงหน้าใหม่ยอดเยี่ยมจากดีเอ็มเอ็ม อะดัลต์อะวอร์ด
เมื่อวันที่ 3 มีนาคม ค.ศ. 2016 เธอได้รับรางวัลผลงานยอดเยี่ยม และแฟลช จากอะดัลต์บรอดคาสติงอะวอดส์
เมื่อวันที่ 23 เมษายน 2017 เธอได้รับรางวัลนักแสดงนำหญิงยอดเยี่ยมจากดีเอ็มเอ็ม อะดัลต์อะวอร์ด
== อ้างอิง ==
== แหล่งข้อมูลอื่น ==
Ebisu Muscats Profile
（2015年11月13日-）
（2015年11月13日-）
บุคคลจากนาโงยะ
นักแสดงหนังโป๊หญิงชาวญี่ปุ่น
ไอดอลญี่ปุ่น
จังหวัดตองจี

จังหวัดตองจี (တောင်ကြီးခရိုင်; တူၼ်ႈတီး၊ ၸႄႈတွၼ်ႈ), เว้งต้นตี๊ เป็นจังหวัดที่ตั้งอยู่ในรัฐชานของประเทศพม่า ตั้งอยู่ห่างจากเนปยีดอไปทางตะวันตกเฉียงใต้ประมาณ  จังหวัดมีเนื้อที่ 24,152 ตารางกิโลเมตร และในปี ค.ศ. 2014 มีประชากร 1,701,338 คน สูงจากระดับน้ำทะเล 1,404 เมตร โดยมีเมืองหลักและศูนย์กลางการปกครองคือตองจี
มีสถานที่ท่องเที่ยวที่มีชื่อเสียงอยู่หลายแห่ง ได้แก่ ทะเลสาบอี้นเล่ และเขตรักษาพันธุ์สัตว์ป่าทะเลสาบอี้นเล่ ซึ่งตั้งอยู่ในจังหวัดนี้
== การแบ่งเขตการปกครอง==
จังหวัดตองจีประกอบด้วยอำเภอดังนี้
* เป็นส่วนหนึ่งของพื้นที่ปกครองตนเองดะนุ
** เป็นส่วนหนึ่งของพื้นที่ปกครองตนเองปะโอ
== อ้างอิง ==
จังหวัดในรัฐฉาน
อัลแบร์ท เจ้าชายที่ 12 แห่งทวร์นและทัคซิส

อัลแบร์ท เจ้าชายที่ 12 แห่งทวร์นและทัคซิส (His Serene Highness Albert, 12th Prince of Thurn and Taxis) ประสูติเมื่อวันที่ 24 มิถุนายน พ.ศ. 2526 ณ รัฐบาวาเรีย ประเทศเยอรมนี เป็นพระโอรสพระองค์เล็กและพระองค์เดียวในโยฮันเนิส เจ้าชายที่ 11 แห่งทวร์นและทัคซิส และ โกลรีอา เจ้าหญิงแห่งทวร์นและทัคซิส พระองค์เป็นพระปนัดดาใน เจ้าชายมิเกล ดยุกแห่งบรากันซา พระราชโอรสใน พระเจ้ามีแกลแห่งโปรตุเกส พระองค์ทรงประกอบอาชพเป็นนักแข่งรถ ทั้งยังทรงถูกจัดอันดับให้เป็นมหาเศรษฐีอายุน้อยที่สุดของโลก เมื่อพระบิดาสิ้นพระชนม์ลงใน พ.ศ. 2533 พระองค์จึงดำรงพระอิสริยยศเป็น เจ้าชายที่ 12 แห่งทวร์นและทัคซิส ขณะมีพระชันษาเพียง 8 ปี พระองค์ทรงได้รับพระราชมรดกจำนวน 3 พันล้านดอลลาร์สหรัฐและหนี้สิน 500 ล้านดอลลาร์สหรัฐ ที่พระบิดาทรงสร้างไว้ ซึ่งการที่พระองค์ได้รับมรดกนั้น ศาลต้องพิจารณาถึงสายพระโลหิต ความเกี่ยวข้องของผู้สิ้นพระชนม์และสาเหตุต่าง ๆ จนในปี 2534 พระองค์ได้รับการยืนยันว่า สามารถมีสิทธิในพระราชทรัพย์ของพระบิดาร่วมกับพระเชษฐภคินีทั้ง 2 พระองค์โดยถูกกฎหมาย
อัลแบร์ททรงจบการศึกษาโรงเรียนมัธยมของพระองค์ในกรุงโรมและแล้วการรับราชการทหารของพระองค์หลังจากที่ทรงศึกษาวิชาเศรษฐศาสตร์และเทววิทยาที่มหาวิทยาลัยเอดินบะระ ในปี 2558 ทรงถูกจัดอันดับที่ 11 ผู้มีชื่อเสียงของโลกโดยนิตยสารฟอบส์
== อาชีพนักแข่งรถ ==
อัลแบร์ททรงเป็นที่รู้จักในฐานะนักแข่งรถมากกว่าเจ้าชาย ทรงเป็นนักขับรถแข่งรองแชมป์ (2007/2008) และแชมป์ (2010) ของเยอรมัน GT Championship ADAC GT Masters กับเยอรมันทีมวิศวกรรมไรเตอร์ ทรงเริ่มอาชีพในที่ชุมชนในปี 2552 การแข่งขันในEuropean Rally Championship ตั้งแต่ปี 2559
== อ้างอิง ==
== แหล่งข้อมูลอื่น ==
Thurn and Taxis Family Homepage
Richest Germans: Silver Spoon Baby^
Homepage of Albert of Thurn und Taxis 
ราชวงศ์เยอรมัน
เจ้าชายเยอรมัน
นักแข่งรถชาวเยอรมัน
ราชวงศ์ทวร์นและทัคซิส
บุคคลจากรัฐไบเอิร์น
ศิษย์เก่าจากมหาวิทยาลัยเอดินบะระ
เจ้าหญิงคริสทาแห่งทวร์นและทักซิส

เจ้าหญิงคริสทาแห่งทวร์นและทัคซิส (Her Serene Highness Princess Christa of Thurn and Taxis) ประสูติเมื่อวันที่ 14 ธันวาคม พ.ศ. 2484 ณ รัฐบาเดิน-เวือร์ทเทิมแบร์ค ประเทศเยอรมนี เป็นบุตรีของเอริช ไฮน์เลอ กับอิงเงอบอร์ค ววทซ์เนอร์
== เสกสมรส ==
คริสทา อิงเงอบอร์ค ทรงเสกสมรสกับเจ้าชายมัคส์แห่งทวร์นและทัคซิส เมื่อวันที่ 14 มีนาคม พ.ศ. 2516 และพิธีทางศาสนาเมื่อวันที่ 15 มีนาคม ปีเดียวกัน รับพระราชทานพระอิสริยยศที่ เจ้าหญิงคริสทาแห่งทวร์นและทัคซิส พร้อมฐานันดรเซอรีนไฮเนส มีพระโอรส 2 พระองค์คือ
เจ้าชายฮูแบร์ทุส ราฟาเอล
เจ้าชายฟิลลิพ กาบรีเอล
ภายหลังการเป็นเจ้าหญิงแล้วนั้น ทรงดำรงตำแหน่งประธานกิตติมศักดิ์กาชาดแห่งบาวาเรีย และถือเป็นประธานกิตติมศักดิ์คนแรกของกาชาดบาวาเรียด้วย
== อ้างอิง ==
เจ้าหญิงเยอรมัน
ราชวงศ์เยอรมัน
ราชวงศ์ทวร์นและทัคซิส
ไฮน์ริช เบิล

ไฮน์ริช เทโอดอร์ เบิล (Heinrich Theodor Böll) เป็นหนึ่งในนักเขียนคนสำคัญของเยอรมนีสมัยหลังสงครามโลกครั้งที่สอง เบิลได้รับรางวัลรางวัลเกออร์ค บืชเนอร์ใน ค.ศ. 1967 และรางวัลโนเบลสาขาวรรณกรรมใน ค.ศ. 1972
== อ้างอิง ==
นักเขียนชาวเยอรมัน
ชาวเยอรมันผู้ได้รับรางวัลโนเบล
บุคคลจากโคโลญ
ผู้ได้รับรางวัลโนเบลสาขาวรรณกรรม
เชลยศึกสงครามโลกครั้งที่สองชาวเยอรมันที่ถูกจับโดยสหรัฐ
โพลิติโก

โพลิติโก (Politico) หรือรู้จักกันในชื่อเดิมคือ เดอะโพลิติโก เป็นบริษัทข่าวการเมือง ซึ่งตั้งอยู่ในเมืองอาร์ลิงตันเคาน์ตี รัฐเวอร์จิเนีย ซึ่งนำเสนอข่าวด้านการเมืองและนโยบายในสหรัฐและต่างประเทศ โดยเผยแพร่เนื้อหาผ่าน เว็บไซต์ โทรทัศน์ หนังสือพิมพ์ วิทยุและพอดแคสต์ และยังนำเสนอข่าวในวอชิงตัน ดี.ซี. ไม่ว่าจะเป็น รัฐสภาสหรัฐ, การวิ่งเต้น, สื่อ และประธานาธิบดี
==อ้างอิง==
==แหล่งข้อมูลอื่น==
เว็บไซต์การเมืองอเมริกัน
อานโตนอฟ อาน-71

อานโตนอฟ อาน-71 (Антонов Ан-71) เครื่องบินตรวจจับเรดาร์และควบคุมได้ไกล ได้รับการพัฒนาในชื่อของการเปลี่ยนเครื่องบิน๑๒๖ หนึ่งในเครื่องบินตัวอย่างตั้งอยู่ที่พิพิธภัณฑ์การบินเคียฟ
เครื่องบิน๗๑ถูกสร้างขึ้นใน๑๙๘๐ของขึ้นอยู่กับแสงอนุกรมเครื่องบินขนส่งทางทหาร an-๗๒ผ่านความทันสมัยลึก โดยรวมแล้วสามเครื่องอากาศทดลองของ๗๑ถูกสร้างขึ้นซึ่งผ่านการทดสอบเที่ยวบินตลอดทั้งหมดแต่เครื่องบินไม่ได้รับในการผลิตชุด
==รายละเอียด อานโตนอฟ อาน-71==
===ลักษณะทั่วไป===

กเรือ: หก
ความยาว: 23.5 m (77 ft)
ปีกกว้าง: 31.89 m (104 ft 7 in)
ความสูง: 9.20 m (30 ft 1 in)
โรงไฟฟ้า: 1 x ถนน Rybinsk-38A turbojet, 31.9 kN (7,870 lbf)
โรงไฟฟ้า: 2 × ความคืบหน้า D-436K turbofan
===ประสิทธิภาพ===
ความเร็วสูงสุด: 650 km/h
ความเร็วในการล่องเรือ: 530 km/h
==หมาย เหตุ==
airwar.ru
aviamuseum.com.ua
==อ้างอิง==
12 июля 1985 г. самолет ДРЛО Ан-71 совершил свой первый полет
เครื่องบินอานโตนอฟ
บทความเกี่ยวกับ เทคโนโลยี ที่ยังไม่สมบูรณ์
ดาบปลายปืน

ดาบปลายปืน (bayonet; จากคำฝรั่งเศส baïonnette) เป็นอาวุธประเภทมีด ดาบ หรือรูปทรงเหล็กแหลมที่ได้รับการออกแบบมาเพื่อให้มันเข้าพอดีกับปลายปากกระบอกปืนเล็กยาว ซึ่งมันจะทำให้ปลายปากกระบอกปืนเล็กยาวเหมือนเป็นปลายหอก ตั้งแต่คริสต์ศตวรรษที่ 17 ถึงสงครามโลกครั้งที่สอง และช่วงสงครามเย็น ถือว่าเป็นอาวุธหลักสำหรับการโจมตีแบบประชิดของทหารราบถึงปัจจุบัน
==อ้างอิง==
อาวุธมีคม
อัลบาญี กออิด อัสซิบซี

มุฮัมมัด อัลบาญี กออิด อัสซิบซี (محمد الباجي قائد السبسي‎; 29 พฤศจิกายน 1926 – 25 กรกฎาคม 2019) เป็นนักการเมืองชาวตูนิเซีย อดีตประธานาธิบดีคนที่ 5 ของตูนิเซีย ก่อนหน้านี้เคยดำรงตำแหน่งเป็นรัฐมนตรีว่าการกระทรวงการต่างประเทศ และนายกรัฐมนตรี
อัสซิบซีเป็นผู้ก่อตั้งพรรคการเมือง Nidaa Tounes ซึ่งชนะการเลือกตั้งรัฐสภาปี 2014 ภายหลังการปฏิวัติตูนิเซียจนเป็นประธานาธิบดีที่ได้รับการเลือกตั้งอย่างเสรีคนแรกของตูนิเซีย
== อ้างอิง ==
บุคคลที่เกิดในปี พ.ศ. 2469
บุคคลที่เสียชีวิตในปี พ.ศ. 2562
ประธานาธิบดีตูนิเซีย
นายกรัฐมนตรีตูนิเซีย
อำเภอกะลอ

อำเภอกะลอ (ကလောမြို့နယ်, กะลอ-มโหย่แน; ၸႄႈဝဵင်းၵၢတ်ႇလေႃႉ, แจ้เว้งกาดล้อ) เป็นอำเภอตั้งอยู่ในจังหวัดตองจี รัฐชานของประเทศพม่า คำว่ากาดล้อในภาษาไทใหญ่หมายถึงตลาดเกวียน (กาด หมายถึงตลาด และ ล้อ หมายถึงเกวียน) อำเภอมีเนื้อที่ 1,456 ตารางกิโลเมตร และในปี ค.ศ. 2014 มีประชากร 186,083 คน เมืองหลักของอำเภอคือเมืองกะลอ
อำเภอกะลอมีอาณาเขตติดกับอำเภอปี้นดะยะ และอำเภอยะเซาะทางทิศเหนือ อำเภอตองจีและอำเภอญองชเวทางทิศตะวันออก และอำเภอปีนล่องทางทิศใต้ ส่วนทางทิศตะวันตกติดกับจังหวัดยะแม่ที่นและจังหวัดเมะทีลาของเขตมัณฑะเลย์
==อ้างอิง==
อำเภอในรัฐฉาน
ซะบีด

ซะบีด (زَبِيد) เป็นเมืองที่มีสถาปัตยกรรมทางการทหาร ที่อยู่อาศัย รวมถึงผังเมือง ทำให้เมืองนี้เป็นแหล่งโบราณคดีและประวัติศาสตร์ เป็นอดีตเมืองหลวงของเยเมนในช่วงคริสต์ศตวรรษที่ 13–15 ซะบีดได้ขึ้นทะเบียนเป็นแหล่งมรดกโลกเมื่อ ค.ศ. 1993 และต่อมา ค.ศ. 2000 ซะบีดถูกขึ้นรายชื่อแหล่งมรดกโลกที่กำลังตกอยู่ในภาวะอันตราย
==ภูมิศาสตร์==
ซะบีดมีประชากรประมาณ 52,590 คนที่ชายฝั่งที่ราบทางตะวันตกของประเทศเยเมน
==แหล่งมรดกโลก==
ทางยูเนสโกประกาศให้ซะบีดเป็นแหล่งมรดกโลกตั้งแต่ ค.ศ. 1993 โดยมีมัสยิดใหญ่แห่งซะบีดเป็นสถานที่สำคัญ และสามารถเยี่ยมชมร่องรอยของมหาวิทยาลัยได้
ใน ค.ศ. 2000 ซะบีดถูกจัดให้อยู่ในรายชื่อแหล่งมรดกโลกที่กำลังตกอยู่ในภาวะอันตรายตามคำสั่งของรัฐบาลเยเมน เนื่องจากสถานะของการบำรุงรักษาและการอนุรักษ์ที่ไม่ดี ยูเนสโกรายงานว่า เกือบ "ร้อยละ 40 ของบ้านในเมืองถูกแทนที่ด้วยอาคารคอนกรีต และบ้านหลังอื่นกับตลาดซูกโบราณอยู่ในสภาพเสื่อมโทรม ถ้าเมืองนี้ยังไม่เริ่มรักษามรดกทางวัฒนธรรมภายในสองปี สถานที่นี้อาจสูญเสียสถานะมรดกโลกได้
== อ้างอิง ==
==แหล่งข้อมูลอื่น==
UNESCO World Heritage Site listing
Encyclopædia Britannica, Zabid
แหล่งมรดกโลกที่กำลังตกอยู่ในภาวะอันตราย
เมืองในประเทศเยเมน
สถาปัตยกรรมอาหรับ
แบรซเซอส์

แบรซเซอส์ (Brazzers) เป็นบริษัทผลิตภาพยนตร์ลามกตั้งอยู่ในมอนทรีออล ประเทศแคนาดา โดยมีเครือข่ายออนไลน์ประกอบด้วยเว็บไซต์ลามกฮาร์ดคอร์ 31 เว็บไซต์ คำขวัญของบริษัทฯ คือ "เว็บโป๊เอชดีดีที่สุดของโลก!" ในเดือนตุลาคม 2558 แบรซเซอส์ดอตคอมมีการเข้าชมอยู่อันดับที่ 936
== อ้างอิง ==
เว็บไซต์ลามก
พอร์นฮับ

พอร์นฮับ (Pornhub) เป็นเว็บไซต์สื่อลามกและเว็บไซต์สำหรับแชร์วีดิทัศน์ลามก เปิดตัวในมอนทรีออลเมื่อ ค.ศ. 2007 และมีสำนักงานและเซิร์ฟเวอร์อยู่ในลีมาซอล ไซปรัส
ไมนด์กีก เจ้าของเว็บไซต์ลามกหลายแห่ง ซื้อบริษัทพอร์นฮับไปในเดือนมีนาคม ค.ศ. 2010 เว็บไซต์พอร์นฮับเข้าถึงได้ทั่วโลก แต่ถูกบล็อกในบางประเทศ เช่น ฟิลิปปินส์ ปากีสถาน ไทย และอินเดีย และนับแต่เดือนมิถุนายน ค.ศ. 2020 พอร์นฮับเป็นเว็บไซต์ที่มีความเคลื่อนไหวมากเป็นอันดับที่ 10 ในโลก และเป็นเว็บไซต์ลามกที่มีความเคลื่อนไหวมากเป็นอันดับที่ 3 รองจากเอกซ์วิดีโอส์และเอกซ์เอ็นเอกซ์เอกซ์
มีรายงานการลงงานลามกโดยปราศจากความยินยอมของเจ้าตัวไว้ในพอร์นฮับหลายกรณี และบริษัทพอร์นฮับถูกวิพากษ์วิจารณ์ที่จัดการกรณีเหล่านั้นช้าหรือไม่เพียงพอ ซึ่งรวมถึงการรับช่องเกิลส์ดูพอร์นซึ่งเป็นที่สนใจของสาธารณชนเอาไว้ จนมาปิดในปี ค.ศ. 2019 หลังจากถูกคดีค้าประเวณี
ในปี 2563 ทางการไทยสั่งบล็อกเว็บดังกล่าว
== ดูเพิ่ม ==
สื่อลามกทางอินเทอร์เน็ต
เอกซ์เอ็นเอกซ์เอกซ์
เอกซ์วิดีโอส์
== อ้างอิง ==
เว็บไซต์ลามก
บริษัทของแคนาดา
บริษัทอินเทอร์เน็ต
บริการวีดิทัศน์ตามคำขอ
เจ้าชายมัคส์ เอมานูเอ็ลแห่งทวร์นและทักซิส (2478 - 2563)

เจ้าชายมัคส์ เอมานูเอ็ลแห่งทวร์นและทัคซิส (Prince Max Emanuel of Thurn and Taxis; ประสูติ 7 กันยายน ค.ศ. 1935) เป็นพระโอรสเพียงพระองค์เดียวใน เจ้าชายราฟาเอล แรนีแยแห่งทวร์นและทัคซิส กับ เจ้าหญิงมาร์กาเร็ตแห่งทวร์นและทัคซิส เป็นพระญาติใน อัลแบร์ท เจ้าชายที่ 12 แห่งทวร์นและทัคซิส ทั้งนี้ ทรงดำรงพระอิสริยยศเป็นรัชทายาทลำดับที่ 1 ในการสืบตำแหน่ง เจ้าชายพระประมุขแห่งทวร์นและทัคซิส
== เสกสมรส ==
มัคส์ทรงเสกสมรสครั้งแรกกับ มาเรีย ฟอน โพเช ต่อมาได้หย่ากัน ทรงเสกสมรสอีกครั้งกับคริสทา อิงเงอบอร์ค เมื่อวันที่ 14 มีนาคม ค.ศ. 1973 และพิธีทางศาสนาเมื่อวันที่ 15 มีนาคม ปีเดียวกัน นางคริสทา อิงเงอบอร์ค รับพระราชทานพระอิสริยยศที่ เจ้าหญิงคริสทาแห่งทวร์นและทัคซิส พร้อมฐานันดรเซอรีนไฮเนส มีพระโอรส 2 พระองค์คือ
เจ้าชายฮูแบร์ทุส ราฟาเอล
เจ้าชายฟิลลิพ กาบรีเอล
== อ้างอิง ==
== แหล่งข้อมูลอื่น ==
A photograph of Max Emanuel (center) with his family
เจ้าชายเยอรมัน
ราชวงศ์เยอรมัน
ราชวงศ์ทวร์นและทัคซิส
มาร์ส 2020

มาร์ส 2020 เป็นภารกิจยานสำรวจดาวอังคาร ซึ่งเป็นส่วนหนึ่งของโครงการสำรวจดาวอังคารของนาซา ซึ่งประกอบไปด้วยยานสำรวจ เพอร์เซเวียแรนส์ และหุ่นยนต์เฮลิคอปเตอร์ร่วมแกน อินเจนูอิตี ภารกิจมาร์ส 2020 ถูกปล่อยจากโลกบนพาหนะส่งแอตลาส 5 ณ เวลา 18:50:01 UTC+7 (11:50:01 UTC) วันที่ 30 กรกฎาคม ค.ศ.2020, และการยืนยันการลงจอดในหลุมอุกกาบาตเจซีโร บนดาวอังคารถูกรับ ณ เวลา 03:55น. วันที่ 19 กุมภาพันธ์ ค.ศ.2021 UTC+7 (20:55น. วันที่ 18 กุมภาพันธ์ ค.ศ. 2021 UTC) ในวันที่ 5 มีนาคม ค.ศ.2021, นาซาตั้งชื่อจุดลงจอดของยานสำรวจว่า จุดลงจอดออกเตเวีย อี บัตเลอร์ สำหรับในวันที่   , เพอร์เซเวียแรนส์ และ อินเจนูอิตี ของบนดาวอังคารมาเป็นเวลา  โซล (รวม  วัน; ).
==อ้างอิง==
รายพระนามและชื่อผู้ได้รับพระราชทาน ว.ม.ล.

เครื่องราชอิสริยาภรณ์วชิรมาลา (The Vajira Mala order) หรือ ตราวชิรมาลา เรียกโดยย่อว่า ว.ม.ล. เป็นเครื่องราชอิสริยาภรณ์อันเป็นบำเหน็จในพระองค์ ที่สร้างขึ้นโดยพระบาทสมเด็จพระมงกุฎเกล้าเจ้าอยู่หัว เมื่อวันที่ 8 พฤษภาคม พ.ศ. 2454 เพื่อพระราชทานให้แก่ผู้ที่ได้รับราชการสนองพระเดชพระคุณในพระองค์ รัชทายาท และราชตระกูล โดยความจงรักภักดี ที่จะให้เป็นคุณเป็นประโยชน์ เป็นพระเกียรติยศในพระองค์ และราชตระกูล โดยจะพระราชทานให้เฉพาะฝ่ายหน้า เครื่องราชอิสริยาภรณ์วชิรมาลาจัดเป็นเครื่องราชอิสริยาภรณ์ที่มีลำดับเกียรติเป็นลำดับที่ 36 ของเครื่องราชอิสริยาภรณ์ไทย ปัจจุบัน พ้นสมัยพระราชทานแล้ว
== รายพระนามและรายชื่อผู้ได้รับพระราชทานเครื่องราชอิสริยาภรณ์วชิรมาลา ==
== อ้างอิง ==
*
ดานิ เซบาโยส

ดานิเอล "ดานิ" เซบาโยส เฟร์นันเดซ (Daniel "Dani" Ceballos Fernández; เกิด 7 สิงหาคม ค.ศ. 1996) เป็นนักฟุตบอลอาชีพชาวสเปน ปัจจุบันเล่นในตำแหน่งกองกลางให้กับเรอัลมาดริด สโมสรในลาลิกา และทีมชาติสเปน
เขาเริ่มต้นอาชีพกับเรอัลเบติส ซึ่งเขาช่วยให้ทีมชนะเลิศเซกุนดาดิบิซิออน ฤดูกาล หลังเขาช่วยให้เบติสอยู่รอดในลาลิกาในสองฤดูกาลถัดมา ในปี ค.ศ. 2017 เขาได้เซ็นสัญญาร่วมทีมเรอัลมาดริด ในปี ค.ศ. 2019 เขายืมตัวไปอาร์เซนอล เป็นเวลาสองปีช่วยให้ทีมชนะเลิศเอฟเอคัพ ในปี ค.ศ. 2020 เขาเป็นส่วนหนึ่งของการคว้าทริปเปิลแชมป์ให้กับเรอัลมาดริดทั้งลาลิกา ยูฟ่าแชมเปียนส์ลีก และซูเปร์โกปาเเอสปัญญา ในฤดูกาล 2021–22
==เกียรติประวัติ==
เรอัลเบติส
เซกุนดาดิบิซิออน: 2014–15
เรอัลมาดริด
ลาลิกา: 2021–22
ซูเปร์โกปาเดเอสปัญญา: 2017, 2021–22
ยูฟ่าแชมเปียนส์ลีก: 2017–18, 2021–22
ยูฟ่าซูเปอร์คัพ: 2022
ฟุตบอลชิงแชมป์สโมสรโลก: 2017, 2018
อาร์เซนอล
เอฟเอคัพ: 2019–20
สเปน อายุไม่เกิน 19 ปี
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2015
สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2019; รองชนะเลิศ: 2017
สเปน โอลิมปิก
โอลิมปิกฤดูร้อน เหรียญเงิน: 2020
Individual
ทีมยอดเยี่ยมประจำการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2017
นักเตะยอดเยี่ยมประจำการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2017
== อ้างอิง ==
==แหล่งข้อมูลอื่น==
โปรไฟล์ที่เว็บไซต์เรอัลมาดริด
โปรไฟล์ที่เว็บไซต์ Beticopedia 
บุคคลที่เกิดในปี พ.ศ. 2539
บุคคลที่ยังมีชีวิตอยู่
กองกลางฟุตบอล
นักฟุตบอลชาวสเปน
นักฟุตบอลเยาวชนทีมชาติสเปน
ผู้เล่นในเซกุนดาดิบิซิออน เบ
ผู้เล่นในเซกุนดาดิบิซิออน
ผู้เล่นในลาลิกา
ผู้เล่นเรอัลเบติส
ผู้เล่นสโมสรฟุตบอลเรอัลมาดริด
ผู้เล่นในพรีเมียร์ลีก
ผู้เล่นสโมสรฟุตบอลอาร์เซนอล
นักฟุตบอลในโอลิมปิกฤดูร้อน 2020
ผู้เล่นในชุดชนะเลิศยูฟ่าแชมเปียนส์ลีก
โรเวอร์

โรเวอร์ (rover) หรือ แพลเน็ตทรีโรเวอร์ (planetary rover)  คือ อุปกรณ์สำรวจอวกาศภาคพื้น ( planetary surface exploration device) ที่ได้รับการออกแบบให้เคลื่อนตัวบนภาคพื้นดินของดาวเคราะห์หรือวัตถุทางดาราศาสตร์อื่น ๆ โดยมีทั้งโรเวอร์ที่ออกแบบให้สามารถใช้ขนส่งมนุษย์ได้ หรือในบางกรณีก็เป็นหุ่นยนต์อัตโนมัติ
โรเวอร์โดยทั่วไป มักจะมาถึงพื้นดินของดาวเคราห์ (นอกจากโลก) โดยยานสำรวจอวกาศชนิดลงจอด (lander) และมีภารกิจเพื่อเก็บตัวอย่างชิ้นส่วนฝุ่นหรือหิน ทดสอบ และถ่ายภาพ จัดได้ว่าเป็นอุปกรณ์สำคัญชิ้นหนึ่งในการสำรวจอวกาศ
==อ้างอิง==
ยานอวกาศ
การขนส่ง
พาหนะ
วาโย อัศวรุ่งเรือง

นายแพทย์ วาโย อัศวรุ่งเรือง (เกิด 27 ธันวาคม พ.ศ. 2530) ชื่อเล่น เก่ง เป็นนักร้อง นักแสดง แพทย์ นักการเมืองชาวไทย
==ประวัติ==
วาโยเกิดเมื่อวันที่ 27 ธันวาคม พ.ศ. 2530. ในระดับประถมศึกษาจบจาก โรงเรียนเซนต์ดอมินิก รุ่นที่ 36 ในระดับมัธยมศึกษาตอนต้นจบจาก โรงเรียนเตรียมอุดมศึกษาน้อมเกล้า รุ่น 17  มัธยมศึกษาตอนปลาย โรงเรียนเตรียมอุดมศึกษา รุ่น 66 (โควต้านักดนตรี)   ในระดับอุดมศึกษา วาโยสำเร็จการศึกษาหลายหลักสูตร ได้แก่ แพทยศาสตรบัณฑิต มหาวิทยาลัยมหิดล, นิติศาสตรบัณฑิต มหาวิทยาลัยรามคำแหง, วิทยาศาสตรมหาบัณฑิต มหาวิทยาลัยแม่ฟ้าหลวง, นิติศาสตรมหาบัณฑิต มหาวิทยาลัยธุรกิจบัณฑิตย์, บริหารธุรกิจมหาบัณฑิต มหาวิทยาลัยหอการค้าไทย และประกาศนียบัตรบัณฑิตชั้นสูง (วิทยาศาสตร์การแพทย์คลินิก) มหาวิทยาลัยมหิดล
เมื่อปี 2552 วาโยเข้าประกวดรายการเดอะสตาร์ ค้นฟ้าคว้าดาว ปี 6 โดยเป็นตัวแทนจากภาคกลาง และผ่านเข้ารอบเป็น 8 คนสุดท้าย แต่ออกจากการแข่งขันในสัปดาห์แรก จบอันดับที่ 8
ด้านชีวิตครอบครัวสมรสกับ น.ส.เกวลิน พูลภีไกร (เกรซ The Star 11)
==งานการเมือง==
วาโยเข้าสู่การเมืองครั้งแรกโดยร่วมงานกับพรรคอนาคตใหม่ และได้รับการแต่งตั้งให้เป็นรองโฆษกพรรคเมื่อวันที่ 20 ธันวาคม จากนั้นเมื่อวันที่ 24 มีนาคม พรรคอนาคตใหม่ได้ประกาศรายชื่อ ส.ส.บัญชีรายชื่อของพรรค โดยวาโยเป็นผู้สมัครลำดับที่ 28 ภายหลังการการเลือกตั้งทั่วไป พ.ศ. 2562 พรรคอนาคตใหม่ได้รับการจัดสรร ส.ส.บัญชีรายชื่อ 50 ที่นั่ง วาโยได้ดำรงตำแหน่งสมาชิกสภาผู้แทนราษฎรไทย ชุดที่ 25 แบบบัญชีรายชื่อ
=== ประวัติการลงสมัครรับเลือกตั้ง ส.ส. ===
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 บัญชีรายชื่อ สังกัดพรรคอนาคตใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 บัญชีรายชื่อ สังกัดพรรคก้าวไกล
==ผลงานในวงการบันเทิง==
===ละคร/ซิตคอม===
|rowspan = "2" |2554
| บ้านนี้มีรัก
|หมอโอ (รับเชิญ)
|-
|คนเถื่อน
|สรวิทย์
|-
|rowspan = "2" |2556
|แผนรักแผนร้าย
|หมอวิชาญ
|-
|สุดสายป่าน
|ทวิช
|-
|rowspan = "2" |2557
|เล่ห์นางฟ้า
|รอน(รับเชิญ)
|-
|สงครามนางงาม
|ทัศนา บูรพา (หมอทัช)
|-
|rowspan = "2" |2558
|ผู้กองเจ้าเสน่ห์
|โก้(รับเชิญ)
|-
|จุดนัดฝัน
|บูม
|-
|2559
|เราเกิดในรัชกาลที่ ๙ เดอะซีรีส์
|แพทย์เจ้าของไข้มุกดา
|-
|rowspan = "3" |2560
|รักชั้นนัย
|นัท
|-
|แต่ปางก่อน
|อภัย
|-
|เธอคือพรหมลิขิต
|
|-
|2561
|กาหลมหรทึก
|หมอสมิต
|-
|}
===เพลง===
เพื่อดาวดวงนั้น - The Star 6
ยังไงก็รัก - The Star 6
ปากเก่ง
รักของฉันนั้นคือเธอ - รวม The Star 1 - 10
ไม่หลง...คงไม่ได้ - หมอเก่ง วาโย
===พิธีกร===
รายการ Entertainment Update
รายการ Dawn of Gaia
== เครื่องราชอิสริยาภรณ์ ==
==อ้างอิง==
== แหล่งข้อมูลอื่น ==
นักร้องชายชาวไทย
นักแสดงชายชาวไทย
แพทย์ชาวไทย
นักการเมืองไทย
สมาชิกสภาผู้แทนราษฎรไทยแบบบัญชีรายชื่อ
พรรคอนาคตใหม่
พรรคก้าวไกล
บุคคลจากโรงเรียนเซนต์ดอมินิก
บุคคลจากโรงเรียนเตรียมอุดมศึกษาน้อมเกล้า
บุคคลจากโรงเรียนเตรียมอุดมศึกษา
บุคคลจากคณะแพทยศาสตร์ศิริราชพยาบาล มหาวิทยาลัยมหิดล
บุคคลจากคณะนิติศาสตร์ มหาวิทยาลัยรามคำแหง
บุคคลจากคณะบริหารธุรกิจ มหาวิทยาลัยหอการค้าไทย
ผู้ได้รับเครื่องราชอิสริยาภรณ์ ท.ม.